سەرسەبای ئارۆی جە شارو ئەستەنبوڵی، هێزەکێ پۆلیسی جە هەڵمەتێۋەنە ۱۳ مامۆستێ زانستگەی و ئەکادیمسیەنێش دەستگیرێ کەردێ. زانیا نامێ ژمارێۋ جە دەستگیرکریایەکان بریتینێ جە: (پرۆفیسۆرە بەتول تانبای کە مامۆستانە جە زانستگەو بۆغازچی، پرۆفیسۆر تورگوت تارنهالی مامۆستا جە کۆلێژو یاسای/ زانستگەو بلگی، مەلتەم چەلککان، یەگیت ئەکمەکچی، چیدەم ماتەر، ئاسەنا گیونال و هاکان ئاڵتنەل، کە مامۆستێنێ جە زانستگەو ئەنادۆڵی). تا ئیسە نەزانیان نامبریێ چی دەستگیرێ کریێنێ.
یاگێ یادئاۋردەیەن، کە جە تورکیا بە هەزاران مامۆستێ و هەرمانبەرێ پەردەوەردەی و مامۆستێ زانستگەی دەستیگرێ کریێنێ، کە ڕەخنەگێرتەی جە دەسەڵاتەکەو ئەردۆغانی و پەشتیوانیکەردەی جە پەکەکەی و هەدەپەی و تاقمەکەو گولەنی بە هۆکار پەی دەستگیرکەردەیشان نیشانە دریان.
